Good Time Charlie

Good Time Charlie (GTC) er et norsk R&B/blues-band fra Førde og Bergen, startet i Bergen i 1982 av vokalist og munnspiller Arle Hjelmeland og trommeslager Bård Ose. Bandet har hatt en rekke ulike besetninger med Hjelmeland som det eneste originale medlemmet.

Bandet har gitt ut totalt 11 album, fire av disse er produsert av Yngve Sætre. De er blitt nominert til Spellemannprisen i klassen blues to ganger: i 2008 for albumet Mojo Energy og i 2017 for albumet Ready to Rumble. 

GTC markerte seg raskt som et av de fremste bandene innen 50s & 60s soul og rhythm and blues og har vært backingband for internasjonale bluesartister som Hubert Sumlin, Lowell Fulson, James Cotton, Pinetop Perkins, Jimmy Dawkins og Louisiana Red. 

I 1988 ga bandet ut sin første utgivelse, singelen «Davy Crockett»/«Come On». I 1995 kom bandets første album Comin' Down with the Blues. Platen fikk overstrømmende anmeldelser og blir regnet som en klassiker innen norsk R&B/blues. 

Med Mojo Energy definerte GTC sjangeren garage-soul – en sammensmelting av 60-tallets intense garagerock, og den eksplosive og energiske lyden av soul-musikk. Platen ble hyllet av et samlet kritikerkorps.

GTC har lange vært aktive med å spre blå musikk til et yngre publikum med konserkonseptet Jubelblues og ga i 2013 ut Norges første bluesbaserte barneplate på dialekt - Draumeblues og blåsus. I 2015 kom Jubel og skrubbsår. Begge barneplatene har tilhørende Musikk og aktivitetsbøker.

 Medlemmer 
 Nåværende medlemmer 
 Arle Hjelmeland: vokal, munnspill (1982-)
 Steinar Karlsen: gitar, vokal (2003-)
 : bass, vokal  (2010-)
 Einar Olsson: trommer, vokal (2010–)

 Tidligere medlemmer 
 Kjetil Grande: gitar (1998–2003)
 : gitar, piano (1988-1998)
 : gitar (1985-1988)
 : gitar (1982-1985)
 : bass (2003-2009)
 : bass (1992-2003)
 Rune Endal: bass (1996)
 Øivind Lunde: bass (1985-1991)
 : bass (1982-1985)
 : trommer (2007-2009)
 Kåre Opheim: trommer (2006)
 : trommer (1991-2006)
 : trommer (1989-1991)
 : trommer (1985-1989)
 Bård Ose: trommer (1983-1985)

 Diskografi 
 Davy Crockett/Come On -singel (Good Time Music, 1988)
 Coming Down With the Blues (Good Time Music, 1995)
 Oochie Coochie (Blue Mood, Good Time Music 1999)
 It's Alright (Bare Bra Musikk, Good Time Music, 2005)
 Mojo Energy (Slagerfabrikken/Universal, Good Time Music, 2008)
 Garage-A-Go-Go! (Grappa/Good Time Music 2011)
 In Sugartown (Grappa/Good Time Music, 2013)
 Draumeblues og blåsus (Good Time Music, 2013) (barneplate)
 Diamonds (Good Time Music, 2014)
 Jubel og skrubbsår (Apollon Records, Good Time Music, 2015) (barneplate)
 Ready to Rumble (Good Time Music, 2017)
 Lakenskrekk (Good Time Music, 2018)
 Full rulle (Good Time Music, 2023)

 Referanser 

 Eksterne lenker 
 Hjemmeside
 Biografi fra Norsk pop- og rockleksikon

Kategori:Norske bluesgrupper